《天仙子 阻风江村小步》
清代·薛时雨

江外风波江里静。插笋牙樯江岸并。昼长人倦不胜愁，酒梦醒。

诗情引。短桨扶过芳草径。

绿柳阴疏帆阁影。红杏烟笼莺唤暝。村姑十五背人嬉，波作镜。

钗横鬓。私共野蔷花斗靓。

作者简介：薛时雨（1818-1885），字慰农，一字澍生，晚号桑根老农。安徽全椒人。清代咸丰三年（1853）进士，授嘉兴知县。太平军起，参李鸿章军幕，以招抚流亡振兴文教为任。官至杭州知府，兼督粮道，代行布政、按察两司事。为台湾第一巡抚刘铭传亲家。晚清著名词家之一，作品有《藤香馆诗删》、《词删》等。